als_Latn dik_Latn sag_Latn
Sipas firmës kërkimore IDC, numri i përgjithshëm i telefonave inteligjentë të shitur në botë, do të kalojë shifrën 1 miliard deri në përfundim të vitit 2013.
Dërgesat e këtyre pajisjeve mobile do të pësojnë një rritje prej më tepër se 39% krahasuar me vitin e kaluar dhe deri në vitin 2017 pritet që të arrihet në 1.7 miliardë njësi. Pavarësisht se në tregjet e zhvilluara telefonat inteligjentë po arrijnë nivelin e ngopjes, kërkesa e tyre vazhdon të rritet në tregjet në zhvillim.
Sipas IDC, në këtë rritje të pandalshme ndikojnë disa faktorë njëkohësisht, por mbi të gjitha qëndrojnë çmimet më të ulëta. Çmimi mesatar i shitjes së një telefoni inteligjent pritet të ulet në 337 dollarë këtë vit, duke shënuar një rënie prej 12.8% krahasuar me vitin e kaluar. Deri në vitin 2017 parashikohet që ky çmim të arrijë në 265 $.
Ulja e çmimeve do të mundësojë blerjen në masë të telefonave inteligjentë duke arritur kështu edhe tek ajo pjesë e përdoruesve që kanë përzgjedhur telefonat tradicionalë dhe jo “inteligjentë”.
Ryan Reith, drejtor programi në IDC, është shprehur: “Reduktimi i çmimit mesatar të telefonave inteligjentë ka ndryshuar në mënyrë drastike në tregjet në zhvillim. Para disa vitesh diskutohej se si do të arrihej lidhja midis 1 miliard përdoruesve të tjerë dhe supozohej se pjesa më e madhe e tyre do të komunikonin nëpërmjet telefonave tradicionalë. Trajektorja e çmimit mesatar të telefonave inteligjentë bën që këto pajisje mobile të jenë opsioni më real për lidhjen e këtyre 1 miliard përdoruesve.”
(Herë të lexuara: 259)
als_Latn als_Latn als_Latn als_Latn als_Latn als_Latn